El Villar de Arnedo

El Villar de Arnedo Errioxako udalerri bat da, 2005ean 651 biztanle zituena. Mahastiak, almendrondoak, olibondoak eta laboreak lantzen dituzte.

Bilakaera historikoa 
Adituek diotenez, El Villar de Arnedo oso-oso zaharra da. Herri hura, hots, El Villar de Arnedo, Erdi Aroan sortu zuten; Arnedoko kolonoek, hain zuzen ere. Sortu ondoren, Fuero Arnediano deitu zuten. Fernandez de Velascotarren jaurerrian sartuta zegoen.

1689ko abuztuaren 15an, Karlos II.a Espainiakoak hiribildu izendatu zuen. Ordutik 1775. urte arte Burgosko probintziakoa izan zen. Handik aurrera, 1883. urte arte, Soriako probintzian izan zen. Urte hartan, Logroñoko probintzian sartu zuten, eta geroztik Errioxakoa da.

Nola heldu 
El Villar de Arnedora heltzeko, N-232 eta L-123 dira errepide nagusiak.

Badaude beste herri batzuk El Villar de Arnedoren ondoan daudenak. Hauexek dira: Arnedo, Calahorra, Alfaro, Ausejo, Logroño eta Haro.

Ondare arkitektonikoa 

 ANUNCIACION DE LA SANTA MARIA ELIZA: XVI.mendean harriz egin zuten. Oraingo Anunciación Aste Santuan ateratzen dute.
 CRISTO DE LOS BUENOS TEMPORALES BASELIZA: XVII.mendean adreiluz egin zuten. Egunero, kanpaiak goizez, eguerdiz eta seietan jotzen dute.
 EL CHOZO DEL CURA: XIX.mendean. Atearen gainean San Isidroren irudia dago.
 LA FUENTE: 1923urtean eraiki zuen Olabarriak.
 LA AMPUDIA: Harriz egin zuten. 1948 urtean iturri guztiak sikatu ziren, iturri hau izan ezik. Beraz, Udalak ate bat eta giltza bat jarri zuen eta gauez ixten zuten.
 LA CAPILLA DEL PILAR: Kapera hura hondatu zuten errepide bat egin zutelako.
 UDALETXEA: Herriko plazan dago. Udaleko eraikinean hauxe dago jarrita: «ARNEDOS Y MERINOS DE PESQUERA 1649».
 MEDIKUAREN ETXEA: 1953urtean ateak ireki zituzten.

Jaiak 
El Villar de Arnedoko biztanleek bi festa nagusi dituzte:
 Andre Maria Martxokoaren jaia (fiesta de Nuestra Señora de la Anunciación), martxoaren 25ean.
 Denborale Onen Kristo Santuaren jaia (fiesta del Bendito Cristo de los Buenos Temporales), irailaren 14an.

Biztanleriaren bilakaera 
El Villar de Arnedoko biztanle kopurua 1900urtetik 2009urtera asko murriztu da; 1900 urtean 1222 biztanle zegoen eta 2009urtean; askoz gutxiago, 661.

Kanpo estekak 

  El Villar de Arnedoko Udalaren webgunea

Errioxako udalerriak